الڤاتيكان (رسمى: دولة مدينة الڤاتيكان بالطاليانى: Stato della Città del Vaticano) من دول اوروبا و هيا مدينه دوله و أصغر دوله ف العالم حسب المساحه و عدد السكان علشان مساحتها حوالى 44 هكتار يعنى 110 فدادين بس و عدد سكانها أكتر من 800 بشويه. اتأسست دولة الفاتيكان حسب معاهدة لاتيران سنة 1929 اللى تشمل الاعتراف بالسيادة الكامله للكرسى الرسولى علي دولة الفاتيكان و بقت أصغر دوله فى العالم و مقر الكنيسة الكاتوليكيه فى قلب العاصمه الايطالية روما. بس مش عضو فى الامم المتحده لانها دوله دينيه، بس موجوده بصفة مراقب. عدد سكانها 824 (2008). مساحتها 44, كم2. أهم معالم دولة مدينة الڤاتيكان كنيسة القديس بطرس و ميدانه و متاحف الڤاتيكان. رئيس دولة الڤاتيكان هو دلوقتى البابا فرانسيسكو الاولانى. الڤاتيكان موقع مهم من مواقع التراث العالميه حسب تصنيف اليونيسكو من سنة 1984.